Bolesť v slabine pri 34. týždni tehotenstva: natiahnutý sval alebo dôvod na návštevu gynekológa?
Dobrý deň, už druhý deň pociťujem bolesť v slabine na ľavej strane. Keď sedím/ležím je to bez bolesti ale pri pohybe je to veľmi bolestivé. Som v 34tt. Cítim pohyby bábätka ako bežne, krvácanie neprítomné, teda inak všetko v poriadku. Môže ísť o natiahnutý sval? Je potrebné to riešiť s gynekológom?
Dobrý deň.
Ďakujeme za Vašu otázku.
Bolesť v slabinách môže byť spôsobená v dôsledku zväčšujúcich sa rozmerov maternice, čo môže spôsobovať napätie v oblasti panvy, pričom niektoré svaly a väzy môžu byť viac zaťažené. Bolesť je obvykle ostrá a objavuje sa pri náhlych pohyboch alebo pri zmenách polohy, a môže sa zhoršiť pri chôdzi alebo vstávaní. Žiaľ v našej kompetetncii nie je jednoznačne určiť presnú príčinu ťažkostí, preto konzultovať situáciu taktiež s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská